13 POSĖDIS

**SPRENDIMAS**

**DĖL PAREIGYBIŲ, Į KURIAS PRIEŠ SKIRIANT ASMENĮ Į PAREIGAS TEIKIAMAS PRAŠYMAS SPECIALIŲJŲ TYRIMŲ TARNYBAI PATEIKTI INFORMACIJĄ, SĄRAŠO PATVIRTINIMO**

2021 m. gruodžio 21 d. Nr. TS-455

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 ir 9 punktais, Lietuvos Respublikos valstybės tarnybos įstatymo 10 straipsnio 2 dalies 7 punktu, Lietuvos Respublikos korupcijos prevencijos įstatymo Nr. IX-904 pakeitimo įstatymo 17 straipsnio 5 dalimi, Kauno rajono savivaldybės taryba nusprendžia:

1. Patvirtinti pareigybių, į kurias prieš skiriant asmenį į pareigas teikiamas prašymas Specialiųjų tyrimų tarnybai pateikti informaciją, sąrašą:

1.1. Kauno rajono savivaldybės administracijos direktorius;

1.2. Kauno rajono savivaldybės administracijos direktoriaus pavaduotojas;

1.3. Savivaldybės kontrolierius.

2. Nustatyti, kad šis sprendimas įsigalioja 2022 m. sausio 1 d.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, 44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas